CELEX: 32011R0761
Language: fi
Date: 2011-07-29 00:00:00
Title: Komission täytäntöönpanoasetus (EU) N:o 761/2011, annettu 29 päivänä heinäkuuta 2011 , tiettyjen tavaroiden luokittelusta yhdistettyyn nimikkeistöön

3.8.2011   
            
            
               FI
            
            
               Euroopan unionin virallinen lehti
            
            
               L 200/1
            
         KOMISSION TÄYTÄNTÖÖNPANOASETUS (EU) N:o 761/2011,
   annettu 29 päivänä heinäkuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä heinäkuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Liitin, joka koostuu muovikotelosta, jonka molemmissa päissä on aukot nesteiden sisään- ja ulosvirtausta varten. Siinä on kierretulppa ja takaiskuventtiilin muodossa oleva sulkulaite.
                  Liitintä käytetään lääketieteellisissä infuusiosarjoissa. Toinen pää kiinnitetään kanyyliin ja toinen ruiskuun tai infuusioletkuun. Sulkulaite avautuu, kun liitin kiinnitetään ruiskuun tai infuusioletkuun, ja sulkeutuu, kun liitin poistetaan. Tämä estää nesteen karkaamisen ja ilman pääsyn tiputuksen aikana.
                  Liittimet esitetään tullille steriileissä tai epästeriileissä pakkauksissa.
                  
                      (1)
                     Ks. kuva.
                  
               
               
                  8481 30 99
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 90 ryhmän 1 huomautuksen g alakohdan sekä CN-koodien 8481, 8481 30 ja 8481 30 99 nimiketekstien mukaisesti.
                  Liitintä on sen toiminnan, fyysisten ominaisuuksien ja käyttötavan vuoksi pidettävä alanimikkeen 8481 30 takaiskuventtiilinä, koska sitä käytetään nesteen virtaamisen säätämiseen avaamalla ja sulkemalla sulkulaite sekä mahdollistamalla nesteen virtaaminen sen läpi vain yhteen suuntaan (ks. myös Harmonoidun järjestelmän selitykset, nimike 8481).
                  Luokittelu nimikkeen 9018 lääketieteessä käytettävänä kojeena tai laitteena ei tule kyseeseen 90 ryhmän 1 kohdan g alakohdan nojalla.
                  Tuotetta ei myöskään voida tunnistaa nimikkeeseen 9018 kuuluvaksi edes silloin, kun se esitetään tullille steriileissä pakkauksissa.
                  Sen vuoksi tuote on luokiteltava CN-koodiin 8481 30 99 muovista valmistettuna takaiskuventtiilinä.
               
            
         
      
         (1)  Kuva on ainoastaan ohjeellinen.